Нечкино национальной парк

«Нечкино» национальной парк (ӟуч Национальный парк «Нечкинский») — Удмуртиысь одӥг гинэ национальной парк. Кылдытэмын 1997-тӥ арын 16-тӥ коньывуонэ Россия Федерациысь правительстволэн 1323-тӥ номеро пуктэменыз. Быдӟалаез — 207,52 квадрат иськем. Парклэн администрациез Вотка ёросысь Новый каргуртын интыяськемын. Удмурт шаерысь нимысьтыз утиськись инкуазь интыос пӧлысь та парк луэ одӥгез тужгес дунлыкоез инкуазез утись инты. Татын утисько Шор Прикамье котырысь паймымон возьвыл нюлэсъёс, шур, ты но нюр экосистемаос, нюлэс пӧйшуръёс, инкуазь, историен но культураен герӟаськем комплексъёс но объектъёс, кудъёсыз экология но история ласянь дунлыко луо. Географиез Парк интыяське Камлэн шор бызёнэз котырын, со лыдын Воткинск водохранилище дурын. Парклэн территорияз пыро Вотка, Завьял но Сарапул ёросъёслэн музъемъёссы. Флораез но фаунаез Нечкино национальной паркын пумисько Удмуртиысь 70 % палаез будосъёс но пӧйшуръёс. Валэктонъёс Ссылкаос Национальной парклэн официальной сайтэз (ӟуч)